CELEX: E2007J0001
Language: da
Date: 2007-10-03
Title: Domstolens Dom af 3. oktober 2007 i sag E-1/07: straffesag mod A (Fri udveksling af tjenesteydelser for advokater — Direktiv 77/249/EØF — Artikel 7 EØS — Protokol 35 EØS — Principperne om forrang og direkte virkning — Fortolkning under hensyntagen til EU-bestemmelserne)

24.1.2008   
            
            
               DA
            
            
               Den Europæiske Unions Tidende
            
            
               C 17/13
            
         
      DOMSTOLENS DOM
   
   af 3. oktober 2007
   i sag E-1/07: straffesag mod A
   
      (Fri udveksling af tjenesteydelser for advokater — Direktiv 77/249/EØF — Artikel 7 EØS — Protokol 35 EØS — Principperne om forrang og direkte virkning — Fortolkning under hensyntagen til EU-bestemmelserne)
   
   (2008/C 17/09)
   I sag E-1/07, straffesag mod A — anmodning til domstolen fra Fürstliches Landgericht om fortolkning af retten til at levere tjenesteydelser i Det Europæiske Økonomiske Samarbejdsområde (EØS), og herunder Rådets direktiv 77/249/EØF af 22. marts 1977 om lettelser med henblik på den faktiske gennemførelse af advokaters fri udveksling af tjenesteydelser — har Domstolen, sammensat af Carl Baudenbacher, præsident, Henrik Bull, dommer, og Thorgeir Örlygsson, refererende dommer, den 3. oktober 2007 afsagt følgende dom:
   
               1)
            
            
               
                  Bestemmelser i national lovgivning om, at en fungerende advokat fra en anden EØS-stat skal indkalde en national advokat og handle i forståelse med denne i retssager, hvori en part er repræsenteret ved en advokat, eller hvori der er udpeget en forsvarer, omfattes ikke af artikel 5 i Rådets direktiv 77/249/EØF om lettelser med henblik på den faktiske gennemførelse af advokaters fri udveksling af tjenesteydelser, som der henvises til i punkt 2 i bilag VII til EØS-aftalen; sådanne bestemmelser er uforenelige med EØS-aftalens artikel 36, stk. 1, og med direktivet, hvis de indebærer, at der skal udpeges en national advokat i tilfælde, hvor advokatrepræsentation ikke er obligatorisk.
               
            
         
               2)
            
            
               
                  Det er ikke et krav i EØS-aftalen, at bestemmelser i et direktiv, som er indsat i EØS-aftalen, skal finde direkte anvendelse eller have forrang i forhold til nationale bestemmelser, som indebærer en fejlagtig omsætning af den pågældende EØS-regel i national lovgivning.